Violett (heraldika)

Violett (prantsuse keeles pourpre [puʁpʁ] 'purpur') ehk purpur on heraldiline tinktuur, mis loetakse emailide ehk tumedate värvide hulka. Tänapäeval on violett üks viiest peamisest heraldilisest emailist. Värvus võib olla nii puhas ere violetne kui ka punakasvioletne. Eesti Riigikantselei heraldikanõuded annavad heraldilise violeti värvistandardiks Pantone standardsüsteemi Pantone Purple C lilla värvuse.

Must-valgetel vapikujutistel märgib violetti alt vasakult 45° nurga all üles paremale suunduvate kaldjoontega pindhttps://www.britannica.com/topic/heraldry/The-elements-and-grammar-of-heraldic-design.

 Ajaloost 
Ajaloolistel vappidel on violett väga haruldane ja keskaegsed heraldika allikad tihti ei maini violetti või paigutavad selle tähtsuselt viiendana rohelise emaili (sinople) järeleM. Pastoreau. Green: The History of a Color. Princeton University Press, 2014T. Oja. Aadlivapid Ajalooarhiivis.

Siiski esineb heraldiline violett üksikjuhtudel juba varakult, näiteks violetne lõvi Leóni vapil, kuid see maaliti murtud hallikaslilla tooniga. Vähemalt ühel juhul kasutati sümboolikas tõelist purpurvärvi: Tüürose purpuriga oli värvitud Bütsantsi keisrite Komnenoste sõjalipp, millel oli purpursel taustal kullaga kahepealine kotkas.

Prantsuse heraldikas on violetil ambivalentne asend metalli ja emaili vahel: "sest hõbe vanadel embleemidel muutus aja jooksul purpurseks [...] seda võib panna kõikidele emailidele, eksimata värvireegli vastu"http://www.blason-armoiries.org/heraldique/p/pourpre.htm.

Soome heraldikas on violetse värvi kasutus piiratud. Tinktuur esineb vaid Hamina vapil kuningakrooni põhjakanga värvina.

 Tähendus 
Violetne tähistab heraldikas vabadust, mõistlikkust, heldekäelisust ning ülimat võimu.

 Vaata ka 
 Mooruspuuvärv
 Purpurpunane
 Piiskopililla

 Näiteid 

 Viited 

 Välislingid 
 Purple. – heraldica.org
 Pourpre. – Au blason des armoiries

Kategooria:Heraldilised värvid
Kategooria:Lillad värvitoonid